Die Campbells vier hul 15de jaar in die Suid-Afrikaanse musiekbedryf met die vrystelling van hulle nuwe DVD - Bapsfontein Live.
In tipiese Campbells styl word die ou met die nuwe verbind in die country/sokkie/dans klank waarvoor Die Campbells so bekend is. Herleef die 'magic van die bekende Bapsfontein Hotel terwyl jy woord vir woord 50 massiewe treffers saamsing.
Die DVD word afgeskop met die nuwe danstreffer - 'Vlinders' en saam met 'n sewe-stuk orkes word die toon van die DVD onmiddelik gestel.
'n Hoogtepunt van die DVD is die Afrikaanse dansmusiek klanke van die konsertina, trekklavier, en banjo wat Die Campbells ingespan het. Dis hierdie kleurvolle klanke wat die DVD in 'n klas van sy eie plaas.
Met meer as twee en 'n half ure se vermaak is hierdie DVD beslis 'n moet vir elke Suid-Afrikaner se musiekversameling. Trek aan jou dansskoene en kom geniet die grootse partytjie ooit!
Die Campbells se eiesoortige paartie-aanslag maak hulle die onbetwiste prinse van dié genre in Suid-Afrikaanse musiek.
Gooi 'n vleisie op die vuur, skink 'n lekker drankie en laat "Rooi Rok Bokkie" vir die res van die jolyt sorg. Dit is bobaas-sokkie musiek wat jou sal laat swaai en laat draai tot hanekraai!
Maar albei wou hulle eers in 'n ander rigting bekwaam - Harry het 'n studierigting in die motorhandel gevolg terwyl Tony hom as 'n elektroniese ingenieur bewkaam het.